Egy időre leáll a gödöllői reptér
Felfüggesztették a gödöllői reptér üzemben tartási engedélyét a négy ember halálát okozó kisrepülő-baleset után.
Felfüggesztette a gödöllői reptér üzemengedélyét a Nemzeti Közlekedési Hatóság (NKH) Légügyi Hivatala.

A tulajdonossal és az üzemben tartó szervezettel egyeztetett döntést azután hozták meg, hogy vasárnap délelőtt két kisrepülő összeütközött, majd lezuhant a reptér közelében, a balesetben három felnőtt és egy gyerek is szörnyethalt.

AZ NKH szerint az események súlya és a tisztázatlan körülmények miatt döntöttek így.

Hogy szállhatott fel?

A "tisztázatlan körülmények" kifejezés arra utalhat hogy hogy vasárnap zárt légtérben ejtőernyős versenyt tartottak a repülőtéren, egy, sétarepülésre induló kisgép eközben mégis felszállhatott a gödöllői pályáról, fedélzetén két felnőttel és egy gyerekkel.

Ez  az - egyes hírek szerint Cessna, más források alapján Piper-típusú  - repülő ütközött aztán frontálisan egy ejtőernyős ugrásról visszatérő, leszálláshoz készülő géppel, amiben már csak a pilóta tartózkodott.
légi közlekedés kisrepülőgép Gödöllő tragédia Cessna baleset Itthon reptér